Електротехнички факултет

Универзитета у Београду

Принципи софтверског инжењерства

Шта се нуди

Тим DialUp

Александра Миловић 2018/0126

Добросав Влашковић 2018/0005

Душан Градојевић 2018/0310

Лазар Госпавић 2018/0677

Пројектни задатак

Верзија 1.2

*САДРЖАЈ*

[*Историја измена 3*](#_Toc69246863)

[*Резиме 4*](#_Toc69246880)

[*Идеја за израду апликације 4*](#_Toc69246881)

[*Основне функционалности 5*](#_Toc69246882)

[*1. Регистрација 5*](#_Toc69246883)

[*2. Логовање 5*](#_Toc69246884)

[*3. Претрага производа и корисника 5*](#_Toc69246885)

[*4. Качење огласа 5*](#_Toc69246886)

[*5. Оцењивање корисника 5*](#_Toc69246887)

[*6. Размена порука између корисника 5*](#_Toc69246888)

[*7. Филтрирање садржаја 5*](#_Toc69246889)

[*8. Захтев за промену шифре корисника 6*](#_Toc69246890)

[*9. Кориснична подршка 6*](#_Toc69246891)

[*10. Захтев за ресетовање шифре корисника 6*](#_Toc69246892)

[*11. Излиставање свих огласа једног корисника 6*](#_Toc69246893)

[*12. Одељак за качење администраторских обавештења 6*](#_Toc69246894)

[*13. Брисање корисничког налога 6*](#_Toc69246895)

[*Технологије 7*](#_Toc69246896)

[*Категорије корисника 8*](#_Toc69246897)

[*Посетиоци 8*](#_Toc69246898)

[*Регистровани корисници 8*](#_Toc69246899)

[*Администратори 8*](#_Toc69246900)

[*План и приоритети 9*](#_Toc69246901)

[*Претпоставке и ограничења 9*](#_Toc69246902)

[*Квалитет 9*](#_Toc69246903)

[*Нефункционални захтеви 9*](#_Toc69246904)

[*Системски захтеви 9*](#_Toc69246905)

[*Остали захтеви 10*](#_Toc69246906)

[*Захтеви за корисничком документацијом 10*](#_Toc69246907)

[*Упутства за коришћење сајта 10*](#_Toc69246908)

[*Означавање 10*](#_Toc69246909)

# Историја измена

|  |  |  |  |
| --- | --- | --- | --- |
| Датум | Верзија | Опис | Аутор |
| 15. март 2021 | 1.0 | Иницијална верзија | Лазар Госпавић, Душан Градојевић |
| 24. март 2021. | 1.1 | Кориговане функционалности | Лазар Госпавић, Душан Градојевић |
| 12. април 2021. | 1.2 | Кориговање дефеката у пројектном задатку | Лазар Госпавић, Душан Градојевић |

# Резиме

Пројекат „Шта се нуди“ је део практичне наставе предмета Принципи софтверског инжењерства. Ова Веб апликација омогућава корисницима да поклањају материјалне ствари које им више нису потребне или да их замене за ствари другог корисника.

# Идеја за израду апликације

Сви смо сведоци да се велики број ствари које се више не користе или гомилају или бацају, а постоји могућност да те исте ствари могу некоме користити. Са тим сазнањем дошло се на идеју реализације Веб апликације како би ствари које су некоме вишак доспеле у руке оних којима су можда потребне.

За разлику од великог броја сајтова за купопродају ствару онлајн, не постоји апликација на нашим просторима која се бави искључиво разменом или поклањањем материјалних ствари без новчане надокнаде.

# Основне функционалности

### Регистрација

Корисници који немају свој налог могу да направе исти попуњавањем форме и уношењем неопходних података као што су корисничко име, лозинка, е-адреса итд. Налог прелази у активно стање тек онда када корисник верификује конфирмациони линк који му је послат на мејл.

### Логовање

Сваки регистровани корисник се може улоговати на свој налог уношењем свог корисничког имена и одговарајуће лозинке. Корисник се такође може излоговати са система.

### Претрага производа и корисника

Систем пружа могућност претраге производа у оквиру категорије или уносом кључних речи у траку за претраживање.

### Качење огласа

Регистровани корисници имају могућност постављања огласа којим нуде за размену или на поклон ствар која им више није потребна. Приликом качења систем нуди могућност дефинисања начина на који се ствар нуди (поклањање или размена). Да би оглас био видљив на сајту мора претходно бити одобрен од стране администратора.

### Оцењивање корисника

Након завршене размене обе стране имају могућност да оцене другог корисника и оставе коментар уз оцену уколико то желе.

### Размена порука између корисника

Регистровани корисници имају могућност за међусобну размену порука.

### Филтрирање садржаја

Ради лакше претраге корисницима се нуди могућност филтрирања огласа по више критеријума (нпр. категорија, место, замена/поклањање...).

### Захтев за промену шифре корисника

Корисник има могућност промене шифре налога.

### Кориснична подршка

Уколико корисници имају неки предлог побољшања услуга система или им је потребна корисничка подршка могу се обратити администратору слањем поруке. Корисник има могућност пријаве одређеног налога уколико сматра да је пријављени прекршио неко од правила услова коришћења.

### Захтев за ресетовање шифре корисника

Уколико корисник заборави шифру свог налога има могућност ресетовања исте путем линка који ће му бити послат на мејл адресу.

### Излиставање свих огласа једног корисника

Систем нуди могућност приказа свих огласа једног корисника на његовом профилу.

### Одељак за качење администраторских обавештења

У оквиру системa постоји одељак на коме администратори каче обавештења, често постављена питања и упутство за коришћење Веб апликације.

### Брисање корисничког налога

Корисник има могућност брисања свог налога при чему се бришу и сви његови постављени огласи. Такође и администратори имају могућност да уклоне корисника уколико сматрају да за то има потребе.

# Технологије

У овом поглављу ће бити дефинисане технологије које ће се користити при изради пројекта „Шта се нуди“. За frontend ће бити коришћени HTML5, CSS3, Bootstrap, Javascript, и jQuery и друге сличне библиотеке.

Кроз HTML5, CSS3, Bootstrap ће бити дефинисан основни изглед апликације, до ће се Bootstrap користити и за побољшање респонзивности апликације.

Javascript, и jQuery ће бити коришћени за писање кода за валидацију уноса од стране корисника (форме за логин, регистрацију, претрагу и унос огласа) и посетилаца (форма за претрагу).

За backend ће бити коришћен PHP на серверској страни, а што се тиче базе података користиће се SQL.

За хостинг и извршавање backend дела апликације ће бити коришћен Apache сервер. За складиштење података ће бити коришћени mySQL сервер. За симулацију тих сервера ће се користи програм XAMPP.

# Категорије корисника

Издвајају се: прегледачи, регистровани корисници и администратори. Последње две категорије корисника подразумевају ауторизацију, која ће бити описана, за сваку понаособ.

## Посетиоци

Ова врста корисника има само приступ прегледању и претраживању огласа путем поља за унос термина за претрагу. Посетиоци могу да постану регистровани корисници тако што ће унети неопходне податке у форму за регистрацију.

## Регистровани корисници

Регистровани корисници врше аутентификацију на систем помоћу корисничког имена и лозинке. Ти корисници имају право да постављају и измењују своје огласе, да контактирају друге регистроване кориснике и да прегледају друге огласе. Такође могу да пошаљу и захтев да постану администратори.

## Администратори

Администратори врше аутентификацију на систем помоћу корисничког имена и лозинке. Ти корисници могу:

- да постављају огласе

- бришу или одобравају кориснике и њихове огласе

- да контактирају друге регистроване кориснике

- прегледају друге огласе.

# План и приоритети

Развој Веб апликације ће тећи итеративно, тако да свака следећа верзија шири скуп функционалности уз отклањање ограничења и грешака у систему.

У каснијим верзијама планира се развој система за подршку Android и iOS платформама.

# Претпоставке и ограничења

У раној фази израде пројекта, а пре саме имплементације, нисмо наишли на конкретна ограничења. Евентуално ограничење би било по питању меморије сервера у ситуацији када велики број корисника окачи велики број огласа са пропратним садржајем (слике).

# Квалитет

Ради провера свих функционалности система, потребно је извршити тестирање путем метода црне кутије. Потребно  је  извршити  тестирање  капацитета , брзине  одзива  и  отпорности на грешке.  Јако је битно обезбедити заштиту саме базе података од евентуалних SQL Injection напада чиме би се угрозио интегритет података корисника.

# Нефункционални захтеви

## Системски захтеви

Битно је обезбедити компатибилност са већим делом доступних Веб претраживача уз то да се серверски део извршава на веб серверу који подржава PHP сервис.

## Остали захтеви

Од великог значаја за систем је обезбедити брз одзив и динамичност странице ( уз коришћење Аjax-a и JavaScript-а).

# Захтеви за корисничком документацијом

## Упутства за коришћење сајта

Потребна је свим регистрованим корисницима, ради постављања огласа, остављања оцена и коришћења осталих функционалности које систем нуди, a за администратора начин ауторизације и одобравања огласа постављених од стране регистованих корисника.

## Означавање

Свака страница има лого система на врху странице. Странице  на  којима  се  приказује профил корисника, морају имати његово име, контакт, и могућност прегледа свих огласа датог корисника.